Oficiālais Vēstnesis L 263 , 25/09/1997 Lpp. 0014 - 0018



Komisijas Regula (EK) Nr. 1838/97 (1997. gada 24. septembris), ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 749/97 [2], un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu maksimāli pieļaujamie atlieku daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; tā kā maksimāli pieļaujamie atlieku daudzumi būtu jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu maksimāli pieļaujamos atlieku daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir svarīgas atlieku uzraudzībai, (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, maksimāli pieļaujamie atlieku daudzumi parasti būtu jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc maksimāli pieļaujamie atlieku daudzumi vienmēr būtu jānosaka arī muskuļu vai tauku audiem; tā kā to veterināro zāļu maksimāli pieļaujamie atlieku daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā bakviloprims, tilozīns un tolfenamskābe būtu jāiekļauj Regulas (EEK) Nr. 2377/90 I pielikumā; tā kā bismuta bāziskais karbonāts, bismuta bāziskais gallāts, bismuta bāziskais nitrāts, bismuta bāziskais salicilāts, kloprostenols, R-kloprostenols un luprostiols būtu jāiekļauj Regulas (EEK) Nr. 2377/90 II pielikumā; tā kā, lai varētu pabeigt zinātniskos pētījumus, apramicīns būtu jāiekļauj Regulas (EEK) Nr. 2377/90 III pielikumā; tā kā pirms šīs regulas stāšanās spēkā būtu jāatvēl 60 dienu laikposms, kurā dalībvalstis, ņemot vērā šīs regulas noteikumus, var izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 24. septembrī Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 110, 26.4.1997., 24. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS Ar šo šādi groza Regulas (EEK) Nr. 2377/90 pielikumus: A. Šādi groza I pielikumu: 1. Pretinfekcijas līdzekļi 1.1. Ķīmijterapeitiskie līdzekļi 1.1.2. Diaminopirimidīna atvasinājumi "Farmakoloģiski aktīvā viela | Marķieratliekas | Dzīvnieku suga | Maksimāli pieļaujamie atlikumu daudzumi | Izmeklējamie substrāti | Citi noteikumi | 1.1.2.1.Bakviloprims | Bakviloprims | Govis | 10 μg/kg | Tauki | | 300 μg/kg | Aknas | | 150 μg/kg | Nieres | | 30 μg/kg | Piens | | Cūku dzimtas dzīvnieki | 40 μg/kg | Āda + tauki | | 50 μg/kg | Aknas, nieres" | | 1.2. Antibiotikas 1.2.4. Makrolīdi "Farmakoloģiski aktīvā viela | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie substrāti | Citi noteikumi | 1.2.4.3.Tilozīns | Tilozīns A | Govis | 100 μg/kg | Muskuļi, tauki, aknas, nieres | | 50 μg/kg | Piens | | Cūkas | 100 μg/kg | Muskuļi, āda + tauki, aknas, nieres | | Mājputni | 100 μg/kg | Muskuļi, āda + tauki, aknas, nieres | Nedrīkst lietot vistām, no kurām iegūst olas lietošanai pārtikā" | 4. Pretiekaisuma līdzekļi 4.1. Nesteroīdie pretiekaisuma līdzekļi 4.1.2. Fenamātu grupas atvasinājumi "Farmakoloģiski aktīvā viela | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie substrāti | Citi noteikumi | 4.1.2.1.Tolfenamskābe | Tolfenamskābe | Govis | 50 μg/kg | Muskuļi | | 400 μg/kg | Aknas | | 100 μg/kg | Nieres | | 50 μg/kg | Piens | | Cūkas | 50 μg/kg | Muskuļi | | 400 μg/kg | Aknas | | 100 μg/kg | Nieres" | | B. Šādi groza II pielikumu: 1. Neorganiskie savienojumi "Farmakoloģiski aktīvā(-ās) viela(-as) | Dzīvnieku suga | Citi noteikumi | 1.30.Bismuta bāziskais karbonāts | Visas produktīvās sugas | Tikai iekšķīgai lietošanai | 1.31.Bismuta bāziskais gallāts | Visas produktīvās sugas | Tikai iekšķīgai lietošanai | 1.32.Bismuta bāziskais nitrāts | Visas produktīvās sugas | Tikai iekšķīgai lietošanai | 1.33.Bismuta bāziskais salicilāts | Visas produktīvās sugas | Tikai iekšķīgai lietošanai" | 2. Organiskie savienojumi "Farmakoloģiski aktīvā(-ās) viela(-as) | Dzīvnieku suga | Citi noteikumi | 2.79.Kloprostenols | Govis, cūkas, zirgi | | 2.80.R-kloprostenols | Govis, cūkas, zirgi | | 2.81.Luprostiols | Visas zīdītāju sugas" | | C. Šādi groza III pielikumu: 1. Pretinfekcijas līdzekļi 1.2. Antibiotikas 1.2.5. Aminoglikozīdi "Farmakoloģiski aktīvā viela | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie substrāti | Citi noteikumi | 1.2.5.7.Apramicīns | Apramicīns | Govis | 1000 μg/kg | Muskuļi, tauki | Tikai lietošanai govīm, kas nav laktācijas periodā Atlieku maksimāli pieļaujamo daudzumu pagaidu termiņš beidzas 1.7.1999. | 10000 μg/kg | Aknas | 20000 μg/kg | Nieres | Cūkas | 1000 μg/kg | Muskuļi, āda + tauki, aknas | Atlieku maksimāli pieļaujamo daudzumu pagaidu termiņš beidzas 1.7.1999. | 5000 μg/kg | Nieres" | --------------------------------------------------